पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना गाइडलाइन का पालन करने की प्रशासन की अपील के बाद भी चोरी चुपके दुकान संचालित करने वाले दुकानदारों के खिलाफ सीओ अरविंद देवाशीष टोप्पो ने कार्रवाई करते हुए चार दुकान सील किया है। जिन दुकानों को सील किया गया है उनमें पटना रोड स्थित जीवन ज्योति इलेक्ट्राॅनिक्स, प्रीति इलेक्ट्रिक, धनबाद रोड स्थित मनोज इलेक्ट्रॉनिक्स एवं नशीम जूता दुकान सील शामिल है। इस संबंध में अंचलाधिकारी अरविंद देवाशीष टोप्पो ने बताया कि कोविड महामारी के बचाव हेतु अभियान के दौरान पाया गया कि कुछ दुकानदार कोविड गाइडलाइन का उल्लंघन करते हुए दुकान खोले हुए थे।जिसे सील किया गया है।
सीओ ने बताया कि तिलैया रोड की प्रीति इलेक्ट्रिक दुकान को पिछले कुछ दिनों पहले भी सील किया गया था, लेकिन उन्हें बांड भरवाकर खोल दिया गया था। लेकिन दुकानदार फिर गाइड लाइन का उल्लंघन किया। इस बार उनके खिलाफ आपदा अधिनियम के तहत प्राथमिकी दर्ज कराई जाएगी। उन्होंने बताया कि अब कोई भी दुकानदार सरकार के नियमों का उल्लंघन करते पकड़ा जाता है तो निश्चित तौर पर कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn